भोपाल, मध्यप्रदेश। आबादी के बहुत नजदीक टाइगर मूवमेंट वाले एशिया के एक मात्र शहर भोपाल में वन मंडल के पास आपात स्थिति से निपटने के लिए एक अदद हाथी तक नहीं है। हालांकि सरकार प्रदेश में 15 हाथी बुलवा रही है, लेकिन इनमें से भोपाल को एक भी नहीं दिया जा रहा है, जबकि यहां हाथी की सबसे ज्यादा जरूरत है। इसके पहले भी स्थानीय वन विभाग द्वारा कई बार हाथी के लिए प्रयास किए गए लेकिन हर बार निराशा ही हाथ लगी। दरअसल वन्यप्राणी विभाग मप्र द्वारा दूसरे राज्यों से 15 हाथी लाने के प्रयास किए जा रहे हैं। हाथी लाना लगभग तय हो गया है, लेकिन अधिकारियों का कहना है कि ये हाथी भोपाल सामान्य वन मंडल को देने से पहले टाइगर रिजर्वों को दिए जाएंगे। इस प्रकार ये हाथी इस बार भी नहीं मिलेंगे। भोपाल से ज्यादा जरुरत प्रदेश के दूसरे टाइगर रिजर्व को है, जिन्हें बाहर से लाए जाने वाले 15 हाथी दिए जाएंगे। खास बात यह है कि बाघ केरवा, मेंडोरा, कलियासोत, बुल मदर फार्म के पीछे, 13 शटर गेट, केरवा पहाड़ी, मौत का कुआं क्षेत्र और शाहपुरा पहाड़ी इलाके तक घूमते हैं। ये कई बार आबादी वाले इलाकों में भी देखे जा चुके हैं। जिनके किसी दिन आबादी के अंदर प्रवेश करने की आशंकाओं से इंकार नहीं किया जा सकता।
 इमरजेंसी हुई तो दो दिन लग जाएंगे :
वन्य प्राणी विशेषज्ञों और खुद वन विभाग के अफसरों का मानना है कि यदि बाघ आबादी के अंदर प्रवेश करते हैं तो उस समय तुरंत हाथी की जरुरत पड़ेगी। तब हाथी का इंतजाम करने में कम से कम एक से दो दिन लग जाएंगे। ऐसा इसलिए क्योंकि भोपाल के आसपास ट्रेंड हाथी नहीं है। ये नर्मदापुरम के सतपुड़ा टाइगर रिजर्व में ही हैं, वह भी जिला मुख्यालय से दूर रिजर्व के अंदर हैं। जहां से इन्हें शहर तक लाने में समय लगेगा। विशेषज्ञों का मानना है कि जब तक हाथी भोपाल पहुंचेंगे तब तक बाघ शहर में काफी नुकसान कर सकता है।
 टाइगर को कंट्रोल करने हाथी ही विकल्प :
जानकारों का कहना है कि बाघ जब भी किसी आबादी वाले इलाके में या फिर अपने जंगल से बाहर निकलते हैं तो उन्हें अंदर खदेडऩे के लिए एकमात्र विकल्प हाथी है। बाकी संसाधनों से उन्हें अंदर खदेड़ पाना मुश्किल होता है और वह खतरे से खाली भी नहीं होता है। भोपाल की आबादी से लगी वन सीमा पूरी तरह कवर्ड नहीं है। केवल कुछ ही हिस्सें में ऊंची जालीदार तार फेंसिंग की है। बाकी क्षेत्रों से बाघ आसानी से अंदर दाखिल हो सकता है। पूर्व में भोज मुक्त विश्वविद्यालय, शाहपुरा की आकाश गंगा कालोनी तक दाखिल हो चुका है। बीती गर्मी में तेंदुआ कोलार तिराहे वाले पार्क में प्रवेश कर चुका है।
 हमें इसलिये है हाथी की जरूरत :
भोपाल सामान्य वन मंडल को हाथी की सख्त जरुरत है, ताकि बाघों की सुरक्षा कर सके और जरुरत पड़ने पर उन्हें जंगल में खदेड़ा जा सके, लेकिन ये हाथी इस बार भी नहीं मिलेंगे। दरअसल राजधानी के आसपास जंगल में छह से अधिक बाघों का मूवमेंट हैं। ये स्थायी रूप से जंगल में देखे जा रहे हैं। इनके अलावा 19 से अधिक बाघों का रातापानी के जंगल में आना-जाना है। इनकी निगरानी के लिए हाथी की जरुरत है, जो नहीं मिल रहे हैं।
 ताज़ा समाचार और रोचक जानकारियों के लिए आप हमारे राज एक्सप्रेस यूट्यूब चैनल को सब्स्क्राइब कर सकते हैं। यूट्यूब पर @RajExpressHindi के नाम से सर्च कर, सब्स्क्राइब करें।
 
भोपाल, मध्यप्रदेश। आबादी के बहुत नजदीक टाइगर मूवमेंट वाले एशिया के एक मात्र शहर भोपाल में वन मंडल के पास आपात स्थिति से निपटने के लिए एक अदद हाथी तक नहीं है। हालांकि सरकार प्रदेश में पंद्रह हाथी बुलवा रही है, लेकिन इनमें से भोपाल को एक भी नहीं दिया जा रहा है, जबकि यहां हाथी की सबसे ज्यादा जरूरत है। इसके पहले भी स्थानीय वन विभाग द्वारा कई बार हाथी के लिए प्रयास किए गए लेकिन हर बार निराशा ही हाथ लगी। दरअसल वन्यप्राणी विभाग मप्र द्वारा दूसरे राज्यों से पंद्रह हाथी लाने के प्रयास किए जा रहे हैं। हाथी लाना लगभग तय हो गया है, लेकिन अधिकारियों का कहना है कि ये हाथी भोपाल सामान्य वन मंडल को देने से पहले टाइगर रिजर्वों को दिए जाएंगे। इस प्रकार ये हाथी इस बार भी नहीं मिलेंगे। भोपाल से ज्यादा जरुरत प्रदेश के दूसरे टाइगर रिजर्व को है, जिन्हें बाहर से लाए जाने वाले पंद्रह हाथी दिए जाएंगे। खास बात यह है कि बाघ केरवा, मेंडोरा, कलियासोत, बुल मदर फार्म के पीछे, तेरह शटर गेट, केरवा पहाड़ी, मौत का कुआं क्षेत्र और शाहपुरा पहाड़ी इलाके तक घूमते हैं। ये कई बार आबादी वाले इलाकों में भी देखे जा चुके हैं। जिनके किसी दिन आबादी के अंदर प्रवेश करने की आशंकाओं से इंकार नहीं किया जा सकता। इमरजेंसी हुई तो दो दिन लग जाएंगे : वन्य प्राणी विशेषज्ञों और खुद वन विभाग के अफसरों का मानना है कि यदि बाघ आबादी के अंदर प्रवेश करते हैं तो उस समय तुरंत हाथी की जरुरत पड़ेगी। तब हाथी का इंतजाम करने में कम से कम एक से दो दिन लग जाएंगे। ऐसा इसलिए क्योंकि भोपाल के आसपास ट्रेंड हाथी नहीं है। ये नर्मदापुरम के सतपुड़ा टाइगर रिजर्व में ही हैं, वह भी जिला मुख्यालय से दूर रिजर्व के अंदर हैं। जहां से इन्हें शहर तक लाने में समय लगेगा। विशेषज्ञों का मानना है कि जब तक हाथी भोपाल पहुंचेंगे तब तक बाघ शहर में काफी नुकसान कर सकता है। टाइगर को कंट्रोल करने हाथी ही विकल्प : जानकारों का कहना है कि बाघ जब भी किसी आबादी वाले इलाके में या फिर अपने जंगल से बाहर निकलते हैं तो उन्हें अंदर खदेडऩे के लिए एकमात्र विकल्प हाथी है। बाकी संसाधनों से उन्हें अंदर खदेड़ पाना मुश्किल होता है और वह खतरे से खाली भी नहीं होता है। भोपाल की आबादी से लगी वन सीमा पूरी तरह कवर्ड नहीं है। केवल कुछ ही हिस्सें में ऊंची जालीदार तार फेंसिंग की है। बाकी क्षेत्रों से बाघ आसानी से अंदर दाखिल हो सकता है। पूर्व में भोज मुक्त विश्वविद्यालय, शाहपुरा की आकाश गंगा कालोनी तक दाखिल हो चुका है। बीती गर्मी में तेंदुआ कोलार तिराहे वाले पार्क में प्रवेश कर चुका है। हमें इसलिये है हाथी की जरूरत : भोपाल सामान्य वन मंडल को हाथी की सख्त जरुरत है, ताकि बाघों की सुरक्षा कर सके और जरुरत पड़ने पर उन्हें जंगल में खदेड़ा जा सके, लेकिन ये हाथी इस बार भी नहीं मिलेंगे। दरअसल राजधानी के आसपास जंगल में छह से अधिक बाघों का मूवमेंट हैं। ये स्थायी रूप से जंगल में देखे जा रहे हैं। इनके अलावा उन्नीस से अधिक बाघों का रातापानी के जंगल में आना-जाना है। इनकी निगरानी के लिए हाथी की जरुरत है, जो नहीं मिल रहे हैं। ताज़ा समाचार और रोचक जानकारियों के लिए आप हमारे राज एक्सप्रेस यूट्यूब चैनल को सब्स्क्राइब कर सकते हैं। यूट्यूब पर @RajExpressHindi के नाम से सर्च कर, सब्स्क्राइब करें।